<!-- blev 1872 Assistent 
ved Observatoriet og 1873 Prof. i Fysik ved det 
tekn. Institut i sin Fødeby Modena, 1877 Prof. 
i Fysik i Neapel, 1879 Astronom ved 
Observatoriet i Palermo og 1890 Direktør for 
Observatoriet i Catania og Prof. i Astronomi smst., 
tillige Direktør for Observatoriet paa Etna. I 
Palermo begyndte R. sine Observationer af 
Solen, spc. Solprotuberanser (han har observeret 
over 20000 i Løbet af 33 Aar), hvilke han har 
fortsat i Catania; Resultaterne er 
offentliggjorte fra 1872 i Memorie della Societá degli 
Spettroscopisti Italiani, hvis Redaktør han var 
fra 1905 (fra 1899 sammen med Tacchini). I 
dette Tidsskrift har R. publiceret talrige 
Arbejder, væsentlig af spektralanalytisk Indhold. 
Ved Siden heraf har han offentliggjort fl. 
geofysiske og meteorologiske Arbejder. R. deltog i 
det internationale Arbejde med at fotografere 
Himmelen og har udgivet Catalogo 
Astrographico, Zone di Catania fra le declinazioni + 
46° e + 55°, Bd II, IV—VII, og Observatoriet 
i Catania er Centret for et Net af 33 seismiske 
Stationer paa Sicilien og nærliggende Øer. R. 
deltog i Solformørkelsesekspeditionerne 1887, 
1900, 1905, 1914. Under den sidste opdagede R. 
ny Linier i den røde Egn af Koronaspektret, og 
han henledede Opmærksomheden paa 
Relationen af Hovedlinien i den røde Gruppe til 
Nicholson’s Koronaserie. Han var fra 1907 med i 
Bestyrelsen af International Union for Solar 
Research og deltog i Møderne 1910 og 1913; 
1919 blev R. valgt som en af de 4 
Vicepræsidenter for International Astronomical Union og 
indbød til dets første Møde i Rom 1922. -->
== Kilder ==
Personbillede_savnes Historie